Maties steeds onkeerbaar | Nuus24
Maties steeds onkeerbaar
Chris Rossouw gaan Maties brei
Pretoria – Die Maties bly onoorwonne in die Varsitybeker-reeks ná hulle Maandagaand teen Tuks geseëvier het met 'n telling van 18-16, het Sport24 berig.Dit was die span van Stellenbosch se eerste oorwinning in die LC de Villiers-stadion sedert die Varsitybeker-reeks in 2008 begin het.Veral twee strategiese besluite aan die afrigtingskant het die deurslag gegee: Reniel Hugo, gewoonlik Maties se nr. 4-slot, is as agtsteman gekies, en daarmee het sy span ’n ekstra lynstaanspringer gehad.Eerder as om van onder af teenstand te bied, het Hugo in die genoemde tye voor op Tuks se gooi gespring, besit omgekeer en die tuisspan se skerpste angel getrek.Chris Rossouw, afrigter van die Maties, het teen die 60ste minuut sy tweede strategiese troefkaart gespeel toe hy omtrent sy ganse plaasvervangersbank eensklaps opgestuur het. Tuks het toe foute begin maak, en dít het Dean Grant in die 78ste minuut kans gegee om Maties se wenpunte van die skopkegel af aan te teken.– Lees hier meer.– Volg Nuus24Sport op Twitter.
Lees meer oor: maties | tuks VOLGENDE OP NUUS24X
Henk Venter sê...
Gerhard, elke ou het die reg om kommentaar te lewer. Niemand in die lewe hou van presies dieselfde goed in die lewe nie. Niemand se spelers sleg nie, die mense wat kommentaar lewer, lewer die kommentaar op grond van die spel wat deur die speler gelewer word. "ware rugby supporter daal nie tot op die vlak nie"? Wel ek wonder dan watter vlak handhaaf sommige "ware rugby supporters"? In Natal word "supporters" doodgeslaan. In Kaapstad is 'n helse klomp vuisslanery, en so ook in Pretoria. Die naweek in Nelspruit word gekenmerk deur die uiterse swak gedrag van 'n klomp rugby hooligans waar mede "supporters" tot in die hospitaal geslaan word. Is rugby ondersteuners nie reeds op 'n laer vlak as sokker ondersteuners nie? Ek vra maar net?